Predkladacia správa

Návrh na určenie gestorských ústredných orgánov štátnej správy zodpovedných za prebratie smerníc a rámcových rozhodnutí sa predkladá na základe bodu C.1. uznesenia vlády SR č. 1232/2002 z 13. novembra 2002 a predstavuje deviatu aktualizáciu pôvodného gestorstva smerníc prijatého uznesením vlády SR č. 962/2001 z 10. októbra 2001, s aktualizáciami uskutočnenými uzneseniami vlády SR č. 780/2002 zo dňa 10. júla 2002, č. 1232/2002 zo dňa 13. novembra 2002, č. 246/2003 zo dňa 2. apríla 2003, č. 983/2003 zo dňa 14. októbra 2003, č. 266/2004 zo dňa 31. marca 2004,  č. 940/2004 zo dňa 6. októbra 2004, č. 253/2005 zo dňa 6. apríla 2005 a č. 761/2005 zo dňa 5. októbra 2005.

Cieľom materiálu je určovanie gestorských rezortov zodpovedných za prebratie smerníc a rámcových rozhodnutí do slovenských všeobecne záväzných právnych predpisov. 

Návrh na určenie gestorstva obsahuje 58 smerníc a 1 rámcové rozhodnutie, ktoré boli uverejnené v Úradnom vestníku Európskej únie od poslednej aktualizácie v období od 1. augusta 2005 do 31. januára 2006. Termíny ich prebratia do slovenského právneho poriadku sú určené vo väzbe na termíny prebratia smerníc a rámcových rozhodnutí platné pre členské štáty EÚ.

Predložený návrh na určenie gestorských ústredných orgánov štátnej správy zodpovedných za prebratie smerníc a rámcových rozhodnutí nemá finančné, ekonomické, environmentálne vplyvy ani vplyvy na zamestnanosť a podnikateľské prostredie.  

Návrh bol predmetom medzirezortného pripomienkového konania a predkladá sa na rokovanie vlády SR bez rozporov.